Xunta pola defensa de la llingua
#000000
Voi esplicar una idea, por si sirve pa alguien más, pa nun tener que tirar otru cable pa llevar el teléfonu de la sala a una habitación ente les que yá hai un cable de par trenzáu FTP (nun confundir col protoculu de rede “File Transfer Protocol”) o lo comunmente llamamos cable de rede.
#000001
Los cables de rede corrientes tienen 4 pares de filos, y en redes Gigabit necesitamos los 4 pares, sicasí lo normal nes redes doméstiques ye que los equipos como muncho ufran 100BASE-TX (100 Mbps) y nesti casu namás que usamos 2 pares. La idea ye usar ún de los otros dos pares pa unviar la llinia telefónica (1 par).
#000002
Como el cable ente la sala y la habitación yá ta fechu, y nun sá si dalgún día tendré equipos Gigabit, opté por facer un par de adaptadores a cada estremu.
#000003
Los datos de rede viaxan pelos filos: blanco verde, verde, blanco naranxa y naranxa. Quedando llibres: blanco marrón, marrón, blanco azul y azul. Yo usaré el par d’azules pal teléfonu (los marrones queden llibres).
#000004
Anduvi a la gueta d’una fema de RJ45 aérea pero nun di con ella polo que merqué una base de superficie, con esta base un cable telefónicu (2 filos), otru de rede (8 filos, anque valnos con 4), un machu RJ11 y otru RJ45 ponémonos a ello.
#000005
Primero facemos les conexones na base de superficie cola fema pal RJ45 usando les conexones que corresponderíen al par d’azules, y depués coneutamos el cable de rede (dexando llibre el par d’azules y si queremos el de marrones, anque yo coneutelos). Pa estes conexones miraremos les indicaciones del fabricante pa identificar los pines.
#000006
Depués nel cable telefónicu crimpamos el RJ11 (los dos pines centrales) y nel de rede el RJ45 siguiendo la norma. Otra opción que valdría pa los que nun tengan crimpadora ye usar cables fechos y corta-yos una de les cabeces pa depués facer les conexones na base.
#000007
Y así ye como queda la cosa:
#000008
Repetiremos el procesu pa facer el segundu adaptador, y empatamos tolos cables como nesti esquema:
#000009
La direición de corréu electrónicu nun va espublizase. Ríquense los campos marcaos con *
#000011